**Εθνικό και Καποδιστριακό Πανεπιστήμιο Αθηνών**

**Τμήμα Οικονομικών Επιστημών**

**Μακροοικονομική Θεωρία Εαρινό Εξάμηνο 2014**

*Λ. Κωστελέτου, Αν. Καθηγήτρια*

*Ε. Παπαπέτρου, Αν. Καθηγήτρια*

*Γ. Χορταρέας, Καθηγητής*

*Γ. Παύλου, Υποψήφιος Διδάκτορας*

 **Ασκήσεις για το Κεφάλαιο 15**

**(*Συναθροιστική Προσφορά και Βραχυχρόνια Ανταλλακτική Σχέση*)**

**της Μακροοικονομικής και το Χρηματοπιστωτικό Σύστήμα των N. G. Mankiw and L.M. Ball)**

**Ι.** Προβλήματα και Εφαρμογές. Δώστε τις λύσεις στα *Προβλήματα και Εφαρμογές* του Κεφ. 15,

 # 1, 2, 3, 4, 5 και 6.

 **IΙ.** Ασκήσεις Πολλαπλής Επιλογής. Σημειώστε τις σωστές απαντήσεις στα παρακάτω.

**1.** Σύμφωνα με το υπόδειγμα της ατελούς πληροφόρησης, όταν το επίπεδο τιμών πέφτει και ο πα-

 ραγωγός δεν προσδοκά ότι θα πέσει, τότε ο παραγωγός:

 *α*. αυξάνει την παραγωγή. *β*. δεν μεταβάλλει την παραγωγή. *γ*. μειώνει την παραγωγή.

**2.** Αν σημειωθεί μια μη αναμενόμενη αύξηση τιμών, τότε, σύμφωνα με το υπόδειγμα της ακαμ-

 ψίας των τιμών, όσο μεγαλύτερη είναι, ceteris paribus, η αναλογία, s, των επιχειρήσεων που α-

 κολουθούν τον κανόνα των άκαμπτων τιμών, τόσο:

 *α*. μεγαλύτερη η αύξηση του προϊόντος. *γ*. μεγαλύτερη η μείωση του προϊόντος.

 *β*. μικρότερη η αύξηση του προϊόντος. *δ*. μικρότερη η μείωση του προϊόντος.

**3.** Η ανάλυση καμπυλών βραχυχρόνιας συναθροιστικής προσφοράς (SRAS) και καμπυλών Phil-

 lips δείχνει ότι:

 *α*. δεν υπάρχει σχέση μεταξύ των καμπυλών SRAS και των καμπυλών Phillips.

 *β*. υπάρχουν διάφορες καμπύλες SRAS για κάθε καμπύλη Phillips.

 *γ*. υπάρχουν διάφορες καμπύλες Phillips για κάθε καμπύλη SRAS.

 *δ*. σε κάθε καμπύλη SRAS αντιστοιχεί μια καμπύλη Phillips.

**4.** Η καμπύλη Phillips εξαρτάται από όλους τους παρακάτω παράγοντες *εκτός από*:

 *α*. την τρέχουσα προσφορά χρήματος. *β*. τον αναμενόμενο πληθωρισμό.

 *γ*. την απόκλιση της ανεργίας από το φυσικό της ποσοστό.

 *δ*. τις εξωγενείς διαταραχές της προσφοράς.

**5.** Σύμφωνα με την καμπύλη Phillips, ο πληθωρισμός, ceteris paribus, εξαρτάται θετικά από όλα

 τα ακόλουθα *εκτός από*:

 *α*. τον αναμενόμενο πληθωρισμό. *γ*. το φυσικό ποσοστό ανεργίας.

 *β*. το ποσοστό ανεργίας. *δ*. μια εξωγενή διαταραχή της προσφοράς.

**6.** Αν η καμπύλη SRAS έχει απότομη κλίση, η καμπύλη Phillips:

 *α*. είναι απότομη. *γ*. κλίνει προς τα πίσω.

 *β*. είναι ομαλή. *δ*. είναι άσχετη προς την κλίση της καμπύλης SRAS.

**7.** Η υπόθεση των προσαρμόσιμων προσδοκιών για τον πληθωρισμό σημαίνει ότι το κοινό δια-

 μορφώνει τις προσδοκίες του γι’ αυτόν:

 *α*. με το καλύτερο οικονομικό υπόδειγμα και παίρνοντας υπόψη όλες τις πληροφορίες.

 *β*. ζητώντας τη γνώμη των ειδικών.

 *γ*. βασίζοντας τη γνώμη του στον πληθωρισμό που παρατηρήθηκε πρόσφατα.

 *δ*. ρίχνοντας ένα νόμισμα κορώνα-γράμματα.

**8.** Στην περίπτωση του πληθωρισμού ζήτησης, ceteris paribus:

 *α*. το ποσοστό πληθωρισμού και το ποσοστό ανεργίας ανέρχονται ταυτόχρονα.

 *β*. το ποσοστό ανεργίας ανέρχεται, ενώ το ποσοστό πληθωρισμού πέφτει.

 *γ*. το ποσοστό πληθωρισμού ανέρχεται, ενώ το ποσοστό ανεργίας πέφτει.

 *δ*. και το ποσοστό πληθωρισμού και το ποσοστό ανεργίας πέφτουν.

**9.** Η υπόθεση των ορθολογικών προσδοκιών για τον πληθωρισμό σημαίνει ότι τα άτομα, προκει-μένου να διαμορφώσουν τις προσδοκίες τους γι’ αυτόν:

 *α*. χρησιμοποιούν κατά τον καλύτερο δυνατό τρόπο όλες τις διαθέσιμες πληροφορίες, συμπε

 ριλαμβανομένων των πληροφοριών για τα τρέχοντα μέτρα οικονομικής πολιτικής, προσπα-

 θώντας έτσι να προβλέψουν το μέλλον.

 *β*. ζητούν τη γνώμη των καλύτερων ειδικών.

 *γ*. γίνονται συνδρομητές στο γραφείο πρόβλεψης που χρησιμοποιεί το άριστο υπόδειγμα.

 *δ*. βασίζουν τη γνώμη τους στον πρόσφατα παρατηρούμενο πληθωρισμό.

\*Οι ασκήσεις πολλαπλής επιλογής έχουν εκπονηθεί από τον Αλέκο Μοναστηριώτη